বিশাখাপত্তনম
বিশাখাপত্তনম হল অন্ধ্রপ্রদেশের বৃহত্তম মহানগর ও বানিজ্যিক রাজধানী। অন্ধ্রপ্রদেশ রাজ্যের প্রধান সমুদ্র বন্দর এবং ভারতের গভীরতম সমুদ্র বন্দর বিশাখাপত্তনামে অবস্থিত। ভারতের দ্রুত বর্ধনশীল শহরগুলির মধ্যে বিশাখাপত্তনম অন্যতম। এই শহর ভারত সরকার-এর স্বচ্ছ ভারত অভিযানে প্রথম দশটি পরিচ্ছন্ন শহরের মধ্যে জায়গা করে নিয়েছে।
ক্যান্ডি (শ্রীলঙ্কা)
ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।